আসলে আমরা জাতীয় পতাকা উত্তোলন করার নিয়ম সম্পর্কে অবহিত নয়। যে যেভাবে পারছে উড়িয়ে যাচ্ছি জাতীয় পতাকা। ২০১০ সালের জাতীয় পতাকা উত্তোলন নীতিমালা অনুযায়ী, জাতীয় পতাকা উত্তোলন করা হলে বিভিন্ন নৌযান, মোটরযান ব্যতীত সন্ধ্যার পূর্বেই নামানোর বিধি রয়েছে। তাছাড়া জাতীয় পতাকা সর্বদা (কোন বিশেষ দিবস ব্যতীত) সবার উপরে, সোজা দন্ডে, মুক্তভাবে উড়াতে হয়। গাড়ি বা নৌযানের খোলা অংশ ঢাকার জন্য জাতীয় পতাকা ব্যবহার করাও নিষিদ্ধ। এবং জাতীয় পতাকা উত্তোলন ও নামানোর ক্ষেত্রে সব সময় সম্মানের সহিত উঠাতে কথাও বর্ণিত রয়েছে ।